Mari Tarand

Mari Tarand (sünninimi Mari Viiding; 14. jaanuar 1941 Tallinn  – 5. oktoober 2020) oli eesti raadioajakirjanik.

Ta lõpetas 1963. aastal Tartu Riikliku Ülikooli eesti filoloogia žurnalistika eriharu. 

Tarand töötas ülikooli lõpust kuni 2005. aastani Eesti Raadio toimetaja ja kommentaatorina. Ta on teinud 1964–1975 lastesaateid (sealhulgas "Kooliraadiot") ning Eesti-Soome tele-raadioviktoriini "Küsi, Helsingi-Tallinn" (1976), "Keskööprogrammi" luulesaateid ning keelesaateid ("Keeleminutid" ja „Keelekõrv”; 1994–2005). 

Kirjutanud dokumentaalfilmistsenaariume.

Tunnustus
 1975 – Eesti NSV Ajakirjanike Liidu aastapreemia
 1997 – Eesti Ajakirjanike Liidu preemia kauni eesti keele eest 
 2004 – Valgetähe IV klassi teenetemärk
 2008 – Eesti Kultuurkapitali kirjanduse aastapreemia (raamat "Ajapildi sees" – oma venna Juhani lapsepõlve ausa ja siira kujutamise eest selges eesti keeles ja ajapildi sees)
 2009 – A. H. Tammsaare nimeline kirjanduspreemia ("Ajapildi sees. Lapsepõlv Juhaniga")
 2009 – Eesti Vabariigi kultuuripreemia ("Ajapildi sees. Lapsepõlv Juhaniga")
 2012 – Ferdinand Johann Wiedemanni keeleauhind 
 2014 – Felix Moori tänuauhind

Isiklikku
Mari Tarand oli Andres Tarandi abikaasa, Indrek ja Kaarel Tarandi ema, Paul ja Linda Viidingu tütar, Reet Seina, Anni Kreemi ja Juhan Viidingu õde.

Viited

Välislingid

Maris Podekrat, Mari Tarand lõpetab raadiotöö, Eesti Päevaleht, 18. juuni 2005
Jaanus Kulli, Mari Tarand:"Kahju, et ma ei näe enam sügisel metsa vahelduvaid värve." Õhtuleht, 20. september 2008
Priit Hõbemägi, Kui Mari Tarand räägib, siis õhk väreleb õrnalt, Eesti Ekspress, 7. märts 2009
 

Eesti raadioajakirjanikud
Valgetähe IV klassi teenetemärgi kavalerid
EYS Veljesto liikmed
Ferdinand Johann Wiedemanni keeleauhinna laureaadid
Eesti Ajakirjanike Liidu auliikmed
Metsakalmistule maetud
Sündinud 1941
Surnud 2020